Et rekordstort antal nordjyder får beslaglagt deres bil af politiet.

Over dobbelt så mange nordjyder kunne sidste år se deres bil blive taget med af politiet i forhold til året før. Det skriver P4 Nordjylland. En lovændring for et år siden har givet politiet bedre muligheder for at tage bilen fra bilister, der flere gange er taget i at køre spirituskørsel eller uden kørekort. Nordjyllands Politi beslaglagde sidste år 139 biler, hvilket er over dobbelt så mange som året før. Når en bil bliver beslaglagt, sælges den enten på auktion, eller bliver destrueret.